CELEX: 62021CN0418
Language: sk
Date: 2021-07-09 00:00:00
Title: Vec C-418/21: Návrh na začatie prejudiciálneho konania, ktorý podal Oberlandesgericht Düsseldorf (Nemecko) 9. júla 2021 – Orthomol pharmazeutische Vertriebs GmbH/Verband Sozialer Wettbewerb e.V.

22.11.2021   
            
            
               SK
            
            
               Úradný vestník Európskej únie
            
            
               C 471/16
            
         
      Návrh na začatie prejudiciálneho konania, ktorý podal Oberlandesgericht Düsseldorf (Nemecko) 9. júla 2021 – Orthomol pharmazeutische Vertriebs GmbH/Verband Sozialer Wettbewerb e.V.
      (Vec C-418/21)
      (2021/C 471/23)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberlandesgericht Düsseldorf
      
         Účastníci konania pred vnútroštátnym súdom
      
      
         Žalovaná a odvolateľka: Orthomol pharmazeutische Vertriebs GmbH
      
         Žalobca a odporca v odvolacom konaní: Verband Sozialer Wettbewerb eV
      
         Prejudiciálne otázky
      
      
                  1.
               
               
                  Za akých okolností ide o inú lekársky stanovenú výživovú potrebu podľa článku 2 ods. 2 písm. g) druhej alternatívy nariadenia (EÚ) č. 609/2013 (1),
                  a síce:
                  vyžaduje sa, aby popri obmedzenej, poškodenej alebo narušenej schopnosti prijímať, stráviť, vstrebávať, metabolizovať alebo vylučovať bežné potraviny uvedenej v prvej alternatíve, existovali zvýšené výživové potreby vyplývajúce z choroby, ktoré by mali byť pokryté potravinami,
                  alebo postačuje, ak pacient [omissis] prijímaním týchto potravín vo všeobecnosti získa úžitok z prijímania týchto potravín, keďže tam obsiahnuté látky pôsobia proti poruche alebo zmierňujú jej príznaky?
               
            
                  2.
               
               
                  V prípade, že odpoveď na prvú prejudiciálnu otázku znie v zmysle poslednej uvedenej alternatívy:
                  Požadujú „všeobecne získané vedecké údaje“ v zmysle článku 2 ods. 2 delegovaného nariadenia (2) v každom prípade randomizovanú dvojitú anonymizovanú štúdiu s kontrolnou placebo skupinou, ktorá sa síce netýka len sporného výrobku, ale ponúka aspoň východiskové body pre uvedené účinky?
               
            
         (1)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 2013, s. 35).
      
         (2)  Delegované nariadenie Komisie (EÚ) 2016/128 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie potravín na osobitné lekárske účely a na informácie o nich (Ú. v. EÚ L 25, 2016, s. 30).